Doi elevi de gimnaziu, clasați în primii 4 la Olimpiada de Securitate Cibernetică pentru liceu, au fost "descalificați" de pe podium de inspectoratul școlar pentru că nu sunt încă în clasa prevăzută de regulament
Situație inedită la prima ediție a Olimpiadei de Securitate Cibernetică. Doi elevi de clasele a VII-a și a VIII-a din București, participanți la etapa pe municipiul București a OSC, au reușit să câștige locurile 3 și 4 în ierarhia pe Capitală a concursului, după ce au rezolvat subiectele pentru clasa a IX-a, potrivit surselor Edupedu.ro. În concursul pe București au fost 19 candidați. Elevii de gimnaziu s-au putut înscrie la concurs pentru că au completat datele pe o platformă informatică și le-a fost validată astfel participarea. După ce au fost la probe și organizatorii au văzut că sunt de fapt clasa a VIII-a, respectiv a VII-a, cei doi au fost au fost descalificați de ISMB după aflarea rezultatelor, deși au obținut punctaje care le-ar permite să meargă la etapa națională, conform documentelor consultate de Edupedu.ro.
Mai exact, cei doi elevi de la un colegiu din București s-au înscris la competiție prin profesorii lor și Inspectoratul Școlar al Municipiului București (ISMB) și au fost descalificați după ce au participat la proba de 6 ore de sâmbătă, 2 martie.
Chiar dacă prin regulament competiția este destinată elevilor de liceu, cei doi elevi au putut să se înscrie pentru a susține olimpiada cu subiecte de clasa a IX-a, după ce s-au înregistrat și au menționat, de câte ori li s-a cerut acest aspect, că sunt clasele a VII-a și a VIII-a, potrivit unuia dintre părinții elevilor, care a contactat redacția Edupedu.ro.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank